**קבוצת מעוף - המשאב האנושי בע"מ**, מאגדת קבוצת חברות המתמחות בפיתוח ובהענקת פתרונות, בהם פתרונות טכנולוגיים, בתחומי גיוס, השמה וניהול של המשאב האנושי.

הקבוצה והחברות בה פועלות במגוון ענפי המשק הישראלי – חברות ציבוריות ופרטיות, תעשייה, מגזר ציבורי, מוסדות ממשלתיים ומוניציפליים.

היסטוריה
--------

קבוצת מעוף בע"מ נוסדה ביוני 1999 על ידי היזמים עמית רשף ויניב נדלר, במטרה להעניק שרותי כ"א לחברות ולמפעלים, כולל גיוס, השמה ושירותים מנוהלים (אאוטסורסינג).

בעת הקמתה, פעלה מעוף – המשאב האנושי, באמצעות שני סניפי גיוס והשמה באזור חיפה והצפון והעסיקה כ-130 עובדי מטה ואאוטסורסינג.

נכון לשנת 2023 פועלת הקבוצה באמצעות 47 סניפים בכל רחבי הארץ, ומעסיקה כ-10,000 מועסקים, עובדי מטה, אאוטסורסינג ופרויקטים מנוהלים.

מבנה הקבוצה
-----------

מעוף – המשאב האנושי פועלת באמצעות חטיבות וחברות המתמחות כל אחת בתחומן:

### מעוף משאבי אנוש

פועלת בתחום הגיוס וההשמה באמצעות 47 סניפים ברחבי הארץ, בהם מועסקים/ות יועצי/ות גיוס והשמה, שנותנים שירות ללקוחות הקבוצה בתחומים שונים, מהמגזר הפרטי, הציבורי והמוסדי.

### מעוף שירותים מנוהלים

מתמחה בתחום שרותי גיוס וניהול פרויקטים מקצה לקצה במיקור חוץ (אאוטסורסינג).

מעוף שירותים מנוהלים מעסיקה אלפי עובדים, חלקם בתעשייה, חלקם במגזר העסקי הפרטי והציבורי וחלקם בפרויקטים ממשלתיים ומוניציפליים (בתוכם ניהול מרכזי הכוון תעסוקי לאוכלוסיות ייעודיות כבעלי מוגבלויות, המגזר הערבי, המגזר החרדי ועוד).

### מעוף התמחויות

מתמחה בתחום שרותי גיוס, השמה וניהול ללקוחות ארציים, תוך התמחות בענפים ייעודיים כגון - קמעונאות, מלונאות, שרות ומכירות, פיננסים, ביו טק וגיוסי מסות (Mass Recruitment) לפרויקטים מסוגים שונים כגון; ניהול תרגילים רבי משתתפים, ספירות מלאי וכדומה.

מעוף התמחויות עוסקת גם ב:

* גיוס והשמת בכירים באמצעות חברת הבת EXECUTIVE בע"מ
* גיוס והשמה בתחומי ההיי-טק הביו-טק והקלינטק באמצעות חברת הבת CPSjobs בע"מ

### מטה קבוצת מעוף

מעניק שירותים לכלל פעילויות הקבוצה – הנהלת החברה, מחלקות הנה"ח ושכר, מחלקה משפטית, רכש, מחלקת משאבי-אנוש, מחלקת מערכות מידע, מחלקת הדרכה ארגון ושיטות, פיתוח עסקי, שיווק ומכירות, דיגיטל, חדשנות ופיתוח.

בעלות והנהלה
------------

קבוצת מעוף משאבי אנוש בע"מ היא חברה פרטית בבעלות שני המייסדים יניב נדלר ועמית רשף.

בשנת 2016 מונה רו"ח אבי חיימוף כמנכ"ל הקבוצה.

יניב נדלר ועמית רשף הבעלים והמייסדים פועלים בתחומי הפיתוח והיזמות העסקית.

הפעלת תוכניות לגיוון תעסוקה
---------------------------

החברה מפעילה מספר תוכניות לשילוב אוכלוסיות מגוונות בתחום התעסוקה. חלק מהתוכניות מתבצעות במסגרת תוכניות ממשלתיות. בין התוכניות של החברה:

* מרכזי תעסוקה – מרכזי הכוון והכשרה לעולים חדשים ותושבים חוזרים – משרד העלייה והקליטה
* מיזם למעשה – מרכז הכוון תעסוקתי למגזר החרדי – משרד העבודה והרווחה
* פורסטק – שילוב האולוסיה הערבית בתעשיות עתירות ידע- משרד העבודה והרווחה
* סטארטר – הכשרה מקצועית בחניכה ושילוב בעולם התעסוקה -האגף להכשרה מקצועית, משרד העבודה והרווחה
* מילוי מ. קום – אפליקציית גיוס ושיבוץ מורים מחליפים - משרד החינוך
* תעסוקה שווה – מרכז הכוון תעסוקתי לאנשים עם מוגבלות - משרד העבודה והרווחה
* טאלנט דיגיטלי – הכשרה והכוון תעסוקתי למקצועות הדיגיטל- משרד העבודה והרווחה
* מאמי K – הפעלת מועדון יולדות במרכז הרפואי קפלן - שירותי בריאות כללית
* GET JOB – אפליקציה לאיתור, גיוס, השמה וניהל המשאב האנושי

קישורים חיצוניים
----------------

* 

* אתר האינטרנט הרשמי של מעוף המשאב האנושי
* אתר מעוף משאבי אנוש
* אתר CPSjobs
* אתר Excecutive

הערות שוליים
------------

1. 1 2  פרופיל לינקדאין - בעלי מעוף עמית רשף
2. 1 2  פרופיל לינקדאין - בעלי מעוף יניב נדלר
3. 1 2  סניפי חברת מעוף
4. ↑  מחפשים עבודה? אלו החברות שמגייסות עובדים חדשים | עושים טוב בשישי, באתר mako, ‏2020-07-31
5. ↑  Executive | אקזקיוטיב השמה לבכירים, באתר Executive
6. ↑  דרושים הייטק | חברת השמה להייטק | משרות הייטק חמות, באתר CPS JOBS
7. ↑  פרופיל לינקדאין מנכ"ל מעוף - אבי חיימוף
8. ↑  דף הבית, באתר מרכז תעסוקה לעולים חדשים
9. ↑  מפתח - מרכזי הכוון תעסוקתי | הכוונה תעסוקתית ומסלולי הכשרה לתעסוקה, באתר מפתח - מרכזי הכוון תעסוקתי
10. ↑  פורסטק · High-Tech Opportunities, באתר Forsatech
11. ↑  Liron Alon, סטארטר - Starter | הכשרה בחניכות | מכשירים אותך להצלחה, באתר סטארטר - Starter
12. ↑  מילוי מ.קום - לעבוד.להשפיע. בזמן שלך, באתר עבודה כמורה מחליף/ה. עובדים. משפיעים. בזמן שלכם
13. ↑  תעסוקה שווה: הכוון תעסוקתי לאנשים בעלי מוגבלויות
14. ↑  מועדון יולדות MOMMYK, באתר www.mommyk.co.il
15. ↑  getjob